Η προγνωστική αξία του ηλεκτροεγκεφαλογραφήματος σε άτομα με Επιληψία στο αρχικό στάδιο της Νόσου Alzheimer: μία βιβλιογραφική ανασκόπηση
Creators: name: Ρούβα, Χρυσαυγή Πέτρου
Publisher: name: Aristotle University of Thessaloniki
Year: 2024
Subjects: Νόσος Alzheimer
Επιληψία
ΗΕΓ
Alzheimer's disease
Epilepsy
EEG

description: Η νόσος Alzheimer και η επιληψία είναι δύο συχνές νευρολογικές διαταραχές που επηρεάζουν εκατομμύρια ανθρώπους παγκοσμίως και έχουν σημαντικό κοινωνικοοικονομικό φορτίο. Πρόσφατα ερευνητικά δεδομένα αναδεικνύουν την αμφίδρομη σχέση μεταξύ της επιληψίας και της AD, με την κάθε πάθηση να αυξάνει τον κίνδυνο εμφάνισης της άλλης κατά σχεδόν δύο φορές. Κλινικές και προκλινικές μελέτες υποδηλώνουν ότι η επιληπτογένεση και η νευροεκφύλιση πιθανώς μοιράζονται κοινούς παθοφυσιολογικούς μηχανισμούς. Παρ’ όλα αυτά, η ακριβής συσχέτιση των δύο καταστάσεων δεν έχει ακόμα αποσαφηνιστεί. Έχουν ταυτοποιηθεί ποικίλοι παράγοντες που φαίνεται να αυξάνουν τον κίνδυνο εμφάνισης επιληπτικών κρίσεων σε ασθενείς με AD. Οι επιληπτικές κρίσεις και η επιληπτόμορφη δραστηριότητα μεταβάλλουν τη φυσική ιστορία της AD και επηρεάζουν δυσμενώς τις νοητικές λειτουργίες και την επιβίωση των ασθενών. Η έγκαιρη ανίχνευση και η αποτελεσματική αντιμετώπιση των επιληπτικών κρίσεων σε ασθενείς με AD μπορεί να επιβραδύνει τη νοητική έκπτωση και να βελτιώσει την πρόγνωση. Η συνδυαστική χρήση ηλεκτροεγκεφαλογραφικών τεχνικών, απεικονιστικών μεθόδων, νευροψυχολογικών δοκιμασιών και σύγχρονων υπολογιστικών προσεγγίσεων μπορεί να προσφέρει χρήσιμες πληροφορίες για την αξιολόγηση και διαχείριση των ασθενών με άνοια αρχικού σταδίου, επιτρέποντας την πρώιμη διάγνωση, την έγκαιρη θεραπευτική παρέμβαση και τη συνολική βελτίωση της ποιότητας ζωής των ηλικιωμένων ατόμων με νοητικές διαταραχές. Η έλλειψη κατευθυντήριων οδηγιών για τη διαχείριση της επιληψίας σε ασθενείς με AD τονίζει την ανάγκη για περισσότερες κλινικές δοκιμές και ερευνητικές μελέτες.
description: Alzheimer's disease (AD) and epilepsy are two common neurological disorders that affect millions of people worldwide, posing a significant socio-economic burden. Recent research suggests a bi-directional association between epilepsy and AD, with each condition nearly doubling the risk of developing the other compared to healthy individuals. Clinical and preclinical studies indicate that epileptogenesis and neurodegeneration probably share common pathophysiological mechanisms. Nevertheless, the precise association between the two conditions has not yet been elucidated. Several factors have been identified that seem to increase the risk of seizures in patients with AD. Seizures and epileptiform activity alter the natural history of AD and adversely affect patients' cognitive functions and survival. Early detection and effective treatment of seizures in AD patients can slow cognitive decline and improve prognosis. The combined use of electroencephalographic techniques, neuroimaging methods, neuropsychological assessment and modern computational approaches can provide valuable information for evaluating and managing of patients with early-stage dementia. This multidisciplinary approach may enable early diagnosis, prompt therapeutic intervention and overall improvement in the quality of life for elderly people with cognitive impairment. The lack of guidelines for the management of epilepsy in AD patients underscores the need for more clinical trials and research studies.